Public procurement notice: Contract Notice
Published: 2021-07-28
Buyer: Budapest Főváros Önkormányzata
Country: HU
Contract type: Works
Procedure: Open procedure
CPV classification: 31230000 | 31300000 | 31310000 | 31311000 | 31320000
Submission deadline: 2021-09-15
Award criteria: The most economic tender

Technical requirements: Az elektromos rekonstrukció helyszíne a Budapest Főváros Főpolgármesteri Hivatal (Városháza) épülete (1052 Budapest Városház u 9-11.), mely kiemelten védett műemléki épületegyüttes és régészeti lelőhely. Az épületegyüttesen belül a 2. ütem rekonstrukciós helyszínei, az épület:
132 db irodahelyiség, 7 db folyosószakasz, 32 db mellék- és kiszolgáló helyiség, 2 db lépcsőház. Továbbá1db, a terveken szereplő, az ellátási területen későbbiekben kialakítandó oktatóbázis villamos energia ellátására szolgáló energia és optikai gerinckábel kialakítása.
— a létesítendő rendszerrel és a meglévő tervekkel kapcsolatos egységesítési, módosítási feladatok - különös tekintettel az Örökségvédelmi Bejelentési Terv és a kiviteli tervek elkészítésére -, illetve tervezési és tervezés-előkészítési feladatok elvégzése (figyelemmel a szerződéstervezet I. 4.1. pontjára is; a Tervezési feladatok alapján készítendő dokumentumok, tervek, módosított vagy egységesített tervek a Műszaki leírásban foglaltak szerint),
— termékek beszerzése és szállítása, valamint ezek beépítése: a rendelkezésre álló kivitelezési tervek szerint, az erős- és gyengeáramú (strukturált adatátviteli) hálózatok rekonstrukciója, és a munkálatokkal érintett épületrészben a már működő biztonságtechnikai hálózat vonatkozásában,
— a kialakított hálózatok részeire és egészére vonatkozó működési próbák tartása, a kivitelezés során kialakított új hálózatok mérési dokumentációinak készítése: a vonatkozó szabványok és rendeletek szerint, az erős- és gyengeáramú (strukturált adatátviteli) hálózatok rekonstrukciója, és a munkálatokkal érintett épületrészben a már működő biztonságtechnikai hálózat vonatkozásában,
— az új hálózatok mérési dokumentációinak átadása, a műszaki átadás-átvételi eljárásban való közreműködés és dokumentáció készítése, a megvalósulási tervek átvezetése a Városháza elektronikus épület dokumentációs rendszerébe: az erős- és gyengeáramú (strukturált adatátviteli) hálózatok rekonstrukciója, és a munkálatokkal érintett épületrészben a már működő biztonságtechnikai hálózat vonatkozásában.
Az épület a fővárosi közműhálózatra - víz-, szennyvíz-, csapadékvízelvezető- és gázvezeték-hálózatra csatlakozik.
A felhívásban, valamint a további közbeszerzési dokumentumokban szereplő meghatározott gyártmányra, eredetre, típusra történő hivatkozás csak a közbeszerzés tárgyának egyértelmű és közérthető meghatározása érdekében történt. Ajánlatkérő a 321/2015. (X.30.) Korm. rendelet 46. § (3) bekezdése alapján jár el. Az egyenértékűséggel kapcsolatban Ajánlatkérő felhívja a figyelmet a 321/2015. (X. 30.) Korm. rendelet 46. § (5)-(6) bekezdésére.
1. Ajánlatkérő nem teszi lehetővé projekttársaság létrehozását és többváltozatú (alternatív) ajánlat benyújtását.
5. Értékelési részszempontok részletesen: 1. szempont: Nettó vállalkozói díj összesen (Ft), súlyszám: 70; 2. Az M/2a pont szerinti szakember jogosultság megszerzéséhez meghatározott szakmai gyakorlati időn felüli többlet szakmai tapasztalata hónapokban (hónap, minimum 0, maximum 36 hónap), súlyszám: 15; 3. Az M/2b pont szerinti szakember jogosultság megszerzéséhez meghatározott szakmai gyakorlati időn felüli többlet szakmai tapasztalata hónapokban (hónap, minimum 0, maximum 36 hónap), súlyszám: 15. Részszempontonként adható pontszám: 0 - 10, ahol a 0 pont a legrosszabb, a 10 pont a legjobb. Ajánlatkérő törtek esetén a pontszámokat két tizedes jegyre kerekíti. Ajánlatkérő az 1. részszempont tekintetében fordított arányosítást, a 2. és 3. részszempont tekintetében egyenes arányosítást alkalmaz. Ajánlatkérő élve a Kbt. 77. § (1) bekezdésében foglaltakkal a 2. és 3. értékelési részszempont kapcsán 36 hónapban rögzíti az ajánlati elem legkedvezőbb szintjét, amelyre és amelynél még kedvezőbb vállalásokra egyaránt az értékelési ponthatár felső határával azonos számú pontot ad. A 2. és 3. számú értékelési szempont esetében csak egész számú hónap ajánlható meg. Amennyiben az ajánlattevő nem kíván megajánlani többlet szakmai gyakorlatot a szakember vonatkozásában, akkor a felolvasólapon 0 hónap megajánlást kell szerepeltetni. Az értékelési szempontok tartalmáról részletesen az ajánlattételi útmutató, az értékelési módszerekről a nyertes ajánlattevő kiválasztására szolgáló értékelési szempontrendszer alkalmazásáról szóló Közbeszerzési Hatóság útmutatójának a 2020. évi 60. száma (2020. március 25.) rendelkezik részletesen.
7. Megjegyzés az ajánlati felhívás II.2.7. pontjához: A teljesítési határidő összesen 300 nap (mely cca. 10 hónap) a szerződéstervezet II.1. pontjában részletezett ütemezés szerint. Határidőben teljesítnek az számít, ha az átadás-átvétel a szerződéstervezetben előírt teljesítési határidőn - a szerződés hatálybalépésétől számított 285 napon belül megkezdődik. Ajánlatkérő előteljesítést elfogad.
8. Az ingatlanon, melynek része a Városháza épülete is, jelenleg több építőipari vállalkozó dolgozik a teljes területen vagy komplett épületszárnyak felújításán (karbantartók, irodafelújítást végzők) és az elektromos rekonstrukció időtartama alatt ezen felül még további, hasonló volumenű feladat kivitelezése kezdődhet további, jövőbeni közbeszerzési eljárásban nyertes vállalkozókkal (épületrekonstrukciós munkák, homlokzatfelújítási munkálatok, volt Merlin színház épület átalakítása). Nyertes Ajánlattevő köteles a Főpolgármesteri Hivatal területén kivitelezési vagy egyéb, a szerződéses kötelezettségek teljesítését érintő tevékenységet végző további vállalkozókkal együttműködni, a kivitelezést egymás indokolatlan zavarása nélkül megszervezni.
9. Közös Ajánlattevőknek az ajánlathoz csatolniuk kell a közös teljesítésére vonatkozó megállapodást a Kbt. 35. §-nak és a közbeszerzési dokumentumok figyelembe vételével.
10. Ajánlattevők szakmai ajánlatot kötelesek benyújtani a Kbt. 3. § 37. pontja és a 322/2015. (X.30.) Korm. rendelet 24. § (1) bekezdése szerint, melynek tartalma a következő:
— Árazott költségvetés, melyet szerkeszthető excel állományban és cégszerűen aláírva (minden oldalát) .pdf kiterjesztésű formátumban is kérünk benyújtani. (Kbt. 41/B. § (2) bekezdés) Ajánlatkérő felhívja a figyelmet, hogy amennyiben a benyújtott ajánlat nem tartalmazza a szakember nevét a 2. és 3. számú értékelési részszempont vonatkozásában, valamint amennyiben az ajánlat nem tartalmazza az árazott költségvetést, akkor az nem hiánypótolható hibának minősül, így az ajánlat érvénytelen.

Eligibility requirements: Az eljárásban nem lehet ajánlattevő, alvállalkozó és nem vehet részt az alkalmasság igazolásában az olyan gazdasági szereplő, akivel szemben a Kbt. 62. § (1) és (2) bekezdésben illetve a 63. §. (1) bekezdés c) pontjában foglalt kizáró okok bármelyike fennáll. Az eljárásból kizárásra kerül az ajánlattevő, alvállalkozó vagy alkalmasság igazolásában részt vevő gazdasági szereplő, aki a Kbt. 62. § (1) és (2) bek-ben illetve a 63. §. (1) bekezdés c) pontjában szereplő kizáró okok valamelyike hatálya alá tartozik vagy a részéről a kizáró ok az eljárás során következett be. [Kbt. 74. § (1) bekezdés]. Ajánlattevőnek a 321/2015. (X.30.) Kr. 1. § (1) bekezdés szerint, a Korm. rendelet II. Fejezetében (2-4. §) foglaltaknak megfelelően az egységes európai közbeszerzési dokumentum (EEKD vagy ESPD) benyújtásával kell előzetesen igazolnia, hogy nem tartozik az előírt kizáró okok hatálya alá. Az EEKD-t az Elektronikus Közbeszerzési Rendszerben (EKR) elérhető elektronikus űrlapon kell kitölteni. Közös ajánlattétel esetén az EKR-ben elektronikus űrlap benyújtásával teendő nyilatkozatot a közös ajánlattevők képviseletében az ajánlatot benyújtó gazdasági szereplő teszi meg. Az alkalmasság igazolásában részt vevő szervezet vonatkozásában a 321/2015. (X.30.) Kr. 3. § (3) bekezdés szerint kell az EEKD-t benyújtani. Az értékelési szempontra figyelemmel legkedvezőbbnek tekinthető ajánlattevőnek és adott esetben további ajánlattevő(k)nek az ajánlatkérő felhívása alapján a 321/2015. (X.30.) Kr. 1. § (2) bekezdésnek megfelelően, a Korm. rendelet III. Fejezetében (8.,10. és 12-16. §) foglaltaknak megfelelően kell részletesen igazolnia/igazolniuk, hogy nem tartozik/tartoznak az eljárásban előírt kizáró okok hatálya alá. A 321/2015. (X.30.) Kr. III. Fejezetében meghatározott igazolási módok a Korm. rendelet V. Fejezetnek megfelelőn kiválthatók, ha az érintett gazdasági szereplő minősített ajánlattevői jegyzéken való szerepléssel bizonyítja, hogy megfelel a közbeszerzési eljárásban előírt követelményeknek. Nem Magyarországon letelepedett gazdasági szereplők esetén ajánlatkérő az igazolások hitelességét a 321/2015. (X.30.) Kr. VI. Fejezetnek megfelelően ellenőrzi. Az ajánlatban az EKR-ben elérhető elektronikus űrlap igénybe vételével be kell nyújtani az ajánlattevő arra vonatkozó nyilatkozatát, hogy nem vesz igénybe a szerződés teljesítéséhez a Kbt. 62. § (1)-(2) bekezdés szerinti kizáró okok hatálya alá eső alvállalkozót. [Kbt. 67. § (4) bekezdés] Ajánlatkérő felhívja a figyelmet a 321/2015. (X.30.) Kr. 1. § (7) bekezdésére és 4. § (1a) és (1b) bekezdésére. A Kbt. 64. § alapján élhet gazdasági szereplő az öntisztázás jogintézményével. Közös ajánlattevők mindegyike esetében külön formanyomtatvány szükséges, a közös ajánlattevők képviseletében a nyilatkozatot az ajánlatot benyújtó gazdasági szereplő teszi meg. Ajánlatkérő a Kbt. 65. § (1) bekezdés c) pontja és — a 322/2015. (X.30.) Kr. 21. § (1) bekezdés alapján előírja az 1997. évi LXXVII. tv. (Étv.) szerinti, építőipari kivitelezési tevékenységet végzők illetékes országos szakmai kamarai névjegyzékében való szerepelés követelményét (SZ/1.), — a 322/2015. (X.30.) Kr. 8. § (1) bekezdés alapján előírja az építési beruházáshoz kapcsolódó tervezői és mérnöki szolgáltatás tárgya szerinti illetékes országos szakmai kamara névjegyzékében való szerepelés követelményét (SZ/2.). A nem Magyarországon letelepedett gazdasági szereplőknek a letelepedés szerinti ország nyilvántartásában kell szerepelniük vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal kell rendelkezniük. SZ/1. és SZ/2. igazolásának módja: Ajánlattevőnek - a Kbt. 65. § (7) bekezdés szerinti esetben a kapacitást rendelkezésre bocsátó személynek/szervezetnek - az ajánlatban benyújtandó EEKD-ban foglalt nyilatkozatával kell igazolnia, hogy az előírt alkalmassági minimumkövetelménynek megfelel. Ajánlatkérő e körben elfogadja az érintett gazdasági szereplő egyszerű nyilatkozatát, azaz az EEKD IV. Rész alfa szakaszát kell kitöltenie, a további részeket nem. A Kbt. 65. § (1) bekezdés c) pontja szerinti követelmény igazolására akkor vehető igénybe más szervezet kapacitása, ha az adott szervezet valósítja meg azt a feladatot, amelyre vonatkozóan a nyilvántartásban szereplés, szervezeti tagság vagy engedéllyel rendelkezés kötelezettsége fennáll. A Kbt. 65. § (7) bekezdés szerint csatolandó kötelezettségvállalásnak ezt kell alátámasztania. Alkalmasság igazolására - az ajánlatok Kbt. 69. § (4)-(7) bekezdés szerinti bírálata során - Ajánlatkérő felhívására benyújtandó igazolások: Magyarországon letelepedett gazdasági szereplők esetén az építőipari kivitelezési tevékenységet végzők és az építési beruházáshoz kapcsolódó tervezői és mérnöki szolgáltatás tárgya szerinti illetékes országos szakmai kamara névjegyzékének adatait ajánlatkérő ellenőrzi az ingyenesen, elektronikusan elérhető adatbázisból. Nem Magyarországon letelepedett gazdasági szereplőnek az engedély vagy jogosítvány másolatát, illetve a szervezeti, kamarai tagságról szóló igazolást kell benyújtani. A 322/2015. (X.30.) Kr. 8. § (2) bekezdés alapján ajánlatkérő előírja, hogy a nem Magyarországon letelepedett gazdasági szereplőnek - vagy az általa az adott tervezési vagy mérnöki munka elvégzésére foglalkoztatott szakembernek - nyertessége esetén legkésőbb a szerződés megkötésének időpontjában szerepelnie kell az építési beruházáshoz kapcsolódó tervezői vagy mérnöki szolgáltatás tárgya szerint illetékes országos szakmai kamara névjegyzékében. SZ/1. Ajánlattevő alkalmatlan, ha az építőipari kivitelezési tevékenységet végző gazdasági szereplő az Étv. szerinti, építőipari kivitelezési tevékenységet végzők illetékes országos szakmai kamara névjegyzékében nem szerepel, vagy a nem Magyarországon letelepedett gazdasági szereplők esetén a letelepedés szerinti ország nyilvántartásában nem szerepel, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal nem rendelkezik. SZ/2. Ajánlattevő alkalmatlan, ha az építési beruházáshoz kapcsolódó tervezői és mérnöki szolgáltatás tárgya szerinti illetékes országos szakmai kamara névjegyzékében nem szerepel, vagy a nem Magyarországon letelepedett gazdasági szereplők esetén a letelepedés szerinti ország nyilvántartásában nem szerepel, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal nem rendelkezik.